Han var sønn av hertug Frederik III og Marie Elisabeth av Sachsen. I 1654 ble han koadjutor i Lübeck og da hans onkel Johann døde i 1655 overtok han fyrstbiskoptittelen samme sted. Den 25. november 1655 døde han av kopper under en reise i Sessa Aurunca i Italia kun 17 år gammel. Hans lik kom til Gottorp året etter, hvoretter han ble gravlagt i fyrstegraven i Slesvig domkirke. Hans yngre bror Christian Albrecht etterfulgte ham i embetet.